Document ID: 32004D0083

ODLOČBA KOMISIJE
z dne 6. januarja 2004
o spremembi Odločbe 98/371/ES glede uvoza svežega mesa iz nekaterih pristopnih držav
(notificirano pod dokumentarno številko K(2003) 5314)
(Besedilo velja za EGP)
(2004/83/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenimi in veterinarskimi pregledi ob uvozu goveda in prašičev ter svežega mesa iz tretjih držav [1], in zlasti členov 14, 15 in 16 Direktive,
ob upoštevanju Direktive Sveta 2002/99/ES o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi [2], in zlasti člena 8(4) ter člena 9(2)(b) Direktive,
ob upoštevanju naslednjega:
(1) Odločba Komisije 98/371/ES [3] ureja pogoje zdravstvenega stanja živali in veterinarska spričevala za uvoz svežega mesa iz nekaterih evropskih držav.
(2) Če zdravstveno stanje živali to omogoča, bi bilo treba Cipru in Malti dovoliti, da uvažata v Skupnost sveže meso vseh vrst, ki so navedene v tej odločbi, da se doseže jasnost in doslednost še pred pristopom.
(3) Poleg tega je splošno zdravstveno stanje živali v Estoniji in Latviji zadovoljivo.
(4) Države članice bi morale zato dovoliti uvoz mesa govedi, ovac, koz in kopitarjev iz teh držav v Skupnost, pa tudi prašičjega mesa iz Latvije.
(5) Treba bi bilo tudi posodobiti imena z vključitvijo regij in kod ISO za Bolgarijo in Slovaško.
(6) Odločbo 98/371/ES je treba ustrezno spremeniti.
(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogi I in II k Odločbi 98/371/ES se nadomestita z besedilom iz prilog k tej odločbi.
Člen 2
Ta odločba je naslovljena na države članice.
V Bruslju, 6. januarja 2004

Labels: 3
17
5